## Pravilnik o pedagoškim normativima za utvrđivanje standardnog opsega obveza nastavnika u srednjoj školi

### NN 59/1990 (31.12.1990.), Pravilnik o pedagoškim normativima za utvrđivanje standardnog opsega obveza nastavnika u srednjoj školi

# MINISTARSTVO PROSVJETE I KULTURE

Na temelju članka 15 i 44. stava 1. Zakona o ustrojstvu republičke uprave
("Narodne novine", broj 41/90) i članka 138. stava 3. Zakona
o usmjerenom obrazovanju ("Narodne novine", broj 42/89) ministar
prosvjete i kulture donosi

## PRAVILNIK

### o pedagoškim normativima za utvrđivanje standardnog opsega obveza nastavnika u srednjoj školi

I.

Tjedno radno vrijeme nastavnika srednjih škola je 42 sata i raspoređuje
se na izvođenje nastave i ostali neposredni rad s učenicima, na pripremu
nastave te na poslove koji se kontinuirano ili povremeno obavljaju u toku
školske godine.

II.

Obrazovni dio (rad u razredu) obuhvaća teorijsku, praktičnu, fakultativnu
i izbornu nastavu. Tjedna je norma za obrazovni dio rada:

a) Početnik do polaganja stručnog ispita (najviše do dvije godine) 18.
sati nastave, uz obvezu pohađanja satova mentora 2 sata tjedno.

b) Profesor hrvatskog jezika i književnosti 18 sati nastave.

c) Profesori matematike, stranog jezika te profesori predmeta gdje realizacija
programa zahtijeva ispravak pismenih radova učenika ili pripremu učeničkih
eksperimenata u prirodoslovnim predmetima, kao i profesori predmeta koji
se predaju s manje od 2 sata tjedno i profesori za dva i više predmeta
19 sati nastave.

d) Ostali profesori i nastavnici 20 sati nastave.

e) Nastavnici praktične nastave 26 sati nastave.

f) Odgajatelji u đačkim domovima 24 sata rade u odgojnim grupama i 2
sata u grupama slobodnih aktivnosti. Profesorima i nastavnicima mentorima
za početnike umanjuje se tjedna norma do 2 sata a mentorima za studente
do 4 sata zavisno od broja hospitanata i obima poslova što se ureduje posebnim
pravilnikom. Profesorima i nastavnicima pred mirovinom umanjuje se tjedna
norma za 2 sata pet godina prije stjecanja prava na punu starosnu mirovinu.

III.

Obveze profesora i nastavnika u odgojnoj i izvanastavnoj obrazovnoj
djelatnosti utvrđuju se u skladu s planom i programom škola. programom
odgojnog rada škole i planovima drugih djelatnosti u školi koje se ne mogu
vremenski odrediti. Navedene obveze nastavnika realiziraju se u okviru
42-satnog radnog tjedna prema programu rada i podliježu vremenskoj preraspodjeli
u okviru školske godine. Te se aktivnosti navode taksativno, a njihov kvantitativni
odnos prema zaduženjima u nastavi predlaže stručna razvojna služba, a usvaja
savjet škole. Taj dio aktivnosti nastavnika obuhvaća:

- pripreme za nastavu

- stručno usavršavanje

- kulturna aktivnost škole

- sportske aktivnosti

- ekskurzije

- suradnja s roditeljima

- posjet izložbama i predstavama

- administrativni poslovi

- rad u stručnim tijelima škole i izvan škole

- dopunska nastava

- popravni ispiti

- razredni ispiti

- mature

- komisije

- uspis učenika

- briga za zbirke i kabinete

- drugi poslovi u orgnaizaciji aktivnosti. Poslovi razredništva sastavni
su dio obaveza profesora i nastavnika prema odluci nastavnićkog vijeća,
a vrednuju se sa 5% na osnovnu plaću.

IV.

Ovi pedagoški normativi primjenjivat će se u školskoj godini 1990/91.

V.

Ovaj pravnilnik stupa na snagu danom objave u "Narodnim novinama".

Klasa: 602-03/90-01-497

Urbroj : 532-02/90-01

Zagreb, 29. listopada 1990.

Ministar prosvjete i kulture

**prof. dr. Vlatko Pavletić, v. r.**

Pravilnik, NN 59/1990-1195